อุทยานเฉลิมพระเกียรติ รัชกาลที่ 9  แหล่งศึกษาการบริหารจัดการน้ำอย่างเป็นระบบ
อุทยานเฉลิมพระเกียรติ พระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร สะท้อนถึงหลักการบริหารจัดการน้ำที่สอดคล้องกับธรรมชาติตามแนวพระราชดำริ โดยแบ่งพื้นที่ออกเป็นต้นน้ำ กลางน้ำและปลายน้ำต้นน้ำคือ การเก็บกักน้ำในพื้นที่สูง ทำเป็นฝายชลอความชุ่มชื้นให้แก่ดินและป่า ส่งผลให้ป่างอกงาม ป่าจะมีหน้าที่ดูดซับเก็บน้ำและทยอยส่งน้ำในฤดูแล้ง รวมถึงการปลูกหญ้าแฝกกันดินทะลายกลางน้ำคือ การเก็บกักน้ำทุกรูปแบบ หนอง คลอง บึง สระในแปลงเกษตรให้ลำน้ำเชื่อมต่อกันเพื่อสะดวกในการระบายและเติมน้ำให้กัน สำหรับพื้นที่เกษตรเพื่อผลิตอาหาร เช่น บ่อพงคลองไส้ไก่ ตลอดจนแนวพระราชดำริในการเตรียมพื้นที่เป็นแก้มลิงอีกแห่งในยามวิกฤตเกิดอุทกภัย เชื่อมต่อกับคลองเปรมประชากร คลองผดุงกรุงเกษมและคลองสามเสนปลายน้ำคือ วิธีการบำบัดน้ำเสียที่ไม่ก่ออันตรายต่อระบบนิเวศน์ ก่อนคืนสู่แม่น้ำ ทะเลและมหาสมุทร โดยการเติมออกซิเจนจากอากาศและใช้แสงแดดฆ่าเชื้อบางชนิด การใช้พืชดูดซับความสกปรกและสารพิษ